ஆகத்து 1944ல் நாசி ஜெர்மனியின் ஆக்கிரமிப்பிலிருந்த பிரான்சில் நேச நாட்டுப் படைகளுக்கும் ஜெர்மானியப் படைகளுக்கும் கடும் சண்டை நடந்து கொண்டிருந்தது. ஃபலேசு நகர்ப் பகுதியருகே ஜெர்மானிய ஆர்மி குரூப் பி யைச் சேர்ந்த சில படைப்பிரிவுகளைச் சுற்றி வளைக்க நேச நாட்டுப் படைகள் முயன்றன. இதற்காக டிராக்டபிள் நடவடிக்கை மேற்கொள்ளப்பட்டது. ஆகத்து 19ம் தேதி ஃபலேசிலிருந்த ஜெர்மானியப் படைகள் சுற்றி வளைக்கப்பட்டு ஃபலேசு இடைப்பகுதி உருவானது. வளைக்கப்பட்ட ஜெர்மானியர்கள் தப்பிச்செல்ல மோண்ட் ஓர்மெல் / குன்று 262 அருகே ஒரு சிறு இடைவெளி மட்டும் இருந்தது. அதனை அடைக்க போலந்திய 1வது கவச <MASK> படைப்பிரிவுகள் மோண்ட் ஓர்மெல்லை ஆக்கிரமித்தன. ஃபலேசிலிருந்து பின்வாங்கித் தப்ப முயன்ற ஜெர்மானியர்கள் மீது பீரங்கித் தாக்குதல் நிகழ்த்தி பெரும் இழப்புகள் எற்படுத்தின. எளிதில் தப்ப வேண்டுமெனில் ஜெர்மானியர்கள் போலந்தியப் படைப்பிரிவுகளை முறியடித்துச் செல்ல வேண்டும் என்ற நிலை உருவானது.
குன்று 262
டிவிசனின் நார்மாண்டி பிரான்சின் ஃபலேசு